Informacija žiniasklaidai  
*Spalio 30 d.*

**„Tamsiosios“ parduotuvės duomenys: kokios populiariausios kasdienės prekės Baltijos šalyse?**

**Internetinėse platformose žmonės gali kasdien greitai apsipirkti. Lietuviai ir kiti Baltijos šalių gyventojai vis dažniau naudojasi tokia galimybe. „Wolt“ maisto prekių parduotuvės „Wolt Market“ duomenys atskleidė, kokių maisto produktų dažniausiai randama Baltijos šalių gyventojų pirkinių krepšeliuose.**

„Wolt Market“ e. parduotuvių asortimentas skirtingose šalyse yra nevienodas, tam, kad atitiktų specifinius rinkos ir vietinių gyventojų poreikius. „Wolt Market“ vadovas Baltijos šalims Joona Orpana pabrėžia, jog ypatingas dėmesys skiriamas vietinės produkcijos prieinamumui ir asortimentui.

„Visose trijose Baltijos šalyse matome gana aiškias vartojimo tendencijas. Plėtodami savo produktų asortimentą ir atidarydami naujus prekybos centrus, tikrai atsižvelgsime į jas. Norime būti šalia savo klientų ir siūlyti jiems reikalingas prekes“, – sako J. Orpana.

„Wolt Market“ duomenimis, lietuviai į namus iš šių parduotuvių užsisako įvairias prekes, tačiau dažniausiai prekių krepšeliuose atsiduria užkandžiai, gazuoti gėrimai ir vanduo. Lietuvoje užkandžiai yra įtraukiami beveik į trečdalį (30 proc.) visų „Wolt Market“ parduotuvėse surenkamų prekių krepšelių. Gazuoti gėrimai atsiduria 24 proc., o vanduo – 22 proc. užsakymų. Lietuviai taip pat mėgsta į namus užsisakyti ledus (21 proc.) ir pieną (19 proc.).

Labai panašios prekių krepšelių tendencijos pastebimos ir Latvijoje. Tuo tarpu Estijoje gyventojai į namus daugiausiai užsisako pieno – būtent šis produktas estų prekių krepšeliuose atsiduria dažniausiai.

Estų maisto produktų pirkinių krepšelyje po pieno rikiuojasi sūris ir kiaušiniai, o trečioje vietoje įvairūs užkandžiai ir gazuoti gėrimai. Tuo tarpu latvių maisto produktų pirkinių krepšelyje pienas yra ketvirtoje vietoje, o pirmoje vietoje – užkandžiai, gazuoti gėrimai ir vanduo.

„Natūralu, jog žmonės iš pradžių išbando mūsų teikiamą paslaugą užkandžiams, o vėliau pamato, kad ji naudinga ir jų savaitiniam apsipirkimui“, – priduria J. Orpana.

2020 m. Helsinkyje pristatytas „Wolt Market“ yra tik į namus produktus pristatantis „Wolt“ prekybos centras, kuriame apsipirkti internetu yra itin paprasta. Iš „Wolt Market“ parduotuvių per 30 minučių gausite viską – nuo šviežių maisto produktų iki namų apyvokos daiktų.